Kielletty kansa

Kielletty kansa - elämää palestiinalaisalueilla on Tuomas Mustikaisen kirjoittama kerronnallinen tietokirja, joka käsittelee Israelia ja Palestiinaa. Atena julkaisi kirjan elokuun lopussa 2014.

Sisältö

Israelin ja palestiinalaisten konflikti on jatkunut vuosikymmeniä, ja se on tehnyt tavallisista ihmisistä maailmanpolitiikan pelinappuloita. Raketti-iskuja, pommeja, epäluuloa, salaliittoja ja katkeruutta vuosikymmen toisensa perään. Kummallakin kansalla on menneisyyden painolastinsa, kummallekin ”pyhä maa” on elämän edellytys.

Kielletty kansa antaa puheenvuoron niin Israelin sotilaille kuin palestiinalaisaktivisteille. Miltä tuntuu osoittaa aseella arabilasta, jonka laukussa epäillään olevan pommi? Mitä sanottavaa Hamas-johtajalla on palestiinalaisten vapaustaistelusta? Millaista on tavallisten ihmisten arki epätavallisessa ympäristössä? Kielletty kansa kutoo alueen historian osaksi nykyisyyttä ja kuvaa ristiriitojen repimää maata, jossa kaikki tuntevat väkivaltaisen kuoleman. 

Kirja on ajaton ja kerronnallinen tietokirja.

Kirjasta sanottua

 ”Hieno kirja. Muodosta oma käsitys tämän karmaisevan kertomuksen jälkeen.” - Jörn Donner

 ”Jos luet tässä kuussa vain yhden tietokirjan, suosittelemme kirjaa Kielletty kansa. ” - Heikki Valkama, Image

 ”Kielletty kansa tarjoaa viljalti terveellistä, mukaansatempaavaa ja välttämätöntä tietoa.” - Jouko Grönholm, Turun Sanomat

 ”Mustikaisen kirja toimii kaikille hyvänä johdatuksena ja karttana propagandaväritteiseen miinakenttään.” - Rauli Virtanen, ulkomaantoimittaja ja kirjailija

 ”Kielletty kansa sisältää paljon muitakin sävyjä kuin mustaa ja valkoista. Inhimillinen ote ei kuitenkaan väistä, vaan kohtaa kasvoista kasvoihin Lähi-idän konfliktin raa’an voimadynamiikan.” - Timo R. Stewart, poliittisen historian tutkija

 ”Kielletty Kansa on parhaimmillaan osoittaessaan, ettei kyse ole ainoastaan elämäntarinoista vaan konfliktin kerrostumien ja miehityksen maisemien monista kasvoista.” - Mikko Joronen, poliittisen maantieteen tutkija

 ”Mustikainen käsittelee vaikeaa historiaa ja politiikkaa hienotunteisesti sodasta kärsineiden ihmisten haastattelujen avulla uskottavasti.” - Petri Turunen, Ilta-Sanomat

 ”Kirjan hyvää antia on kuvausten moninaisuus. Kielletty kansa -kirja on pätevä teos alueen asioista jo jotain tietäville. Suosittelen.” - Pertti Nyberg, MTV

 ”Merkittävä, ansiokas ja kaiken lisäksi helppolukuinen tietokirja Israel-Palestiina -konfliktin historiasta ja nykyhetkestä.” - Ville Tikka, Jyväskylän ylioppilaslehti

 "Kirjan toivoisi kuitenkin tavoittavan laajan lukijakunnan - etenkin niiden keskuudessa, jotka ovat jo puolensa valinneet." - Anna Juhola, MondeDiplo

 "Kokonaisuutena Kielletty kansa on kuitenkin informatiivinen ja kauniisti kirjoitettu. Kärsimyksen ja epätoivon kuvaaminen on taitolaji, jossa Mustikainen on onnistunut erinomaisesti." - Sanna Läylönen, Turun ylioppilaslehti

Aiheesta muualla
Kirjan verkkosivusto 

Suomalaiset tietokirjat
Vuoden 2014 kirjat